# Moviment Democràtic de Moçambic

El Moviment Democràtic de Moçambic (MDM) és un partit polític de Moçambic, creat a partir d'una escissió de la RENAMO. Fou fundat el 7 de març de 2009, i és liderat per Daviz Simango, alcalde de Beira.

## Eleccions generals de 2009

A les eleccions parlamentàries de Moçambic, realitzades el 28 d'octubre de 2009, el MDM no fou autoritzat per la Comissió Nacional d'Eleccions (Comissão Nacional de Eleições) a participar en nou dels 13 cercles electorals de vot, al·legant raons processals controvertides. El MDM s'assegurà el 3,93% del total dels vots i vuit escons de 250 a l'Assemblea de la República. Daviz Simango fou el candidat del MDM a les eleccions presidencials realitzades el mateix dia, quedant en tercer lloc amb el 8,59% del total de vots. Pel que fa a les eleccions provincials, va obtenir 20 diputats a l'assemblea de la província de Sofala i dues a les de Niassa i Nampula.

## Eleccions locals de 2013

En aquestes eleccions el MDM ha crescut considerablement, guanyant a quatre municipis, tres dels quals (Beira, Quelimane i Nampula) són capitals de província. També va guanyar al municipi de Gurúè, on, per orde de la CNE, les eleccions es van repetir a causa del frau electoral comprovat. El MDM va obtenir al voltant del 40% dels vots a Maputo, Matola i Chimoio, i també en altres municipis.

## Eleccions generals de 2014

A les eleccions parlamentàries de Moçambic, realitzades el 15 d'octubre de 2014, el MDM va augmentar el total de vots al 8,35% i assolí 17 de 250 a l'Assemblea de la República. Daviz Simango repetí com a candidat del MDM a les eleccions presidencials realitzades el mateix dia, quedant en tercer lloc amb el 6,36% del total de vots. Pel que fa a les eleccions provincials, va obtenir representació a totes les assemblees provincials, tot i que a la província de Sofala va quedar reduït a 7, però va obtenir 9 a la província de Maputo.

## Resultats electorals

| Any electoral | Vots | % | Escons | +/− | Notes |
| 2009 | 152,836 | 3.93 | 8 / 250 | Nou | |
| 2014 | 385,683 | 8.40 | 17 / 250 | 9 | |
| 2019 | 254,290 | 4.19 | 6 / 250 | 11 | La Comissió electoral invalida 9 de 13 circumscripcions del partit. |

## Referències

* ↑ Revista do Programa de Pós‑Graduação em Sociologia da USP. «"Em Moçambique só há partidos de direita": uma entrevista com Michel Cahen».
* ↑ Mozambique elections a test for struggling opposition AFP, 28 April 2009
* ↑ «Mozambique political process bulletin - Unjustified confusion and poor planning». Arxivat de l'original el 2010-05-29. [Consulta: 10 novembre 2010].
* 1 2 «Mozambique News agency AIM Reports - Election Special». Arxivat de l'original el 2012-07-17. [Consulta: 14 novembre 2009].
* ↑ Bearak, Barry «Mozambique is Reporting Big Victory for President». The New York Times, 30-10-2009 [Consulta: 2 novembre 2009].
* ↑ «Resultados finais das eleições autárquicas de 2013». [Consulta: 14 maig 2014].
* ↑ http://www.open.ac.uk/technology/mozambique/national-elections-2014-newsletters-0
* ↑ http://www.poptel.org.uk/mozambique-news/newsletter/aim494.html Arxivat 2014-10-31 a Wayback Machine.
* ↑ «Wayback Machine». Arxivat de l'original el 2011-07-22. [Consulta: 1r octubre 2023].